પરંતુ સામે પક્ષે શું દલીલ છે? આ ન્યાયાધીશોને અચાનક કેમ બળવો કરવાનું મન થયું? શું એની પાછળ કૉંગ્રેસ અને ડાબેરીઓ તો નથી ને? ભાજપ વિરોધી પત્રકાર શેખર ગુપ્તા આ પત્રકાર પરિષદમાં હાજર હતા. વળી, પરિષદ પછી ડાબેરી નેતા ડી. રાજા ન્યાયમૂર્તિ ચેલમેશ્વરને મળ્યા. તેનાથી મિશ્ર તરફી લોકોને કહેવાની તક મળી ગઈ કે આ ડાબેરીઓ પ્રેરિત બળવો છે. વળી, જ્યારે ગુજરાતનાં એન્કાઉન્ટર અને રમખાણોના કેસ માટે ગુજરાત હાઇ કૉર્ટના ન્યાયમૂર્તિઓ પર વિશ્વાસ ન મૂકીને ગુજરાત બહાર લઈ જવાયા ત્યારે કેમ કોઈ વિરોધ ન થયો?